U-I-115/04
Natisni
Opravilna št.:
U-I-115/04
Datum odločitve:
30. 6. 2005
ECLI:
ECLI:SI:USRS:2005:U.I.115.04
Akt:
Zakon o Radioteleviziji Slovenija (Uradni list RS, št. 18/94, 29/97-popr., 88/99, 90/99-popr. in 79/01) (ZRTVS), 15. čl.
Izrek:
Pobuda za začetek postopka za oceno ustavnosti 15. člena Zakona o Radioteleviziji Slovenija (Uradni list RS, št. 18/94, 29/97-popr., 88/99, 90/99-popr. in 79/01) se zavrne.
Evidenčni stavek:
Ustavno sodišče zavrne pobudo kot neutemeljeno, če pobudnik z navedbami v svoji vlogi ne navaja ničesar novega, česar ne bi Ustavno sodišče upoštevalo že v svojih prejšnjih odločbah.
Ustavno sodišče v načelu ne presoja medsebojne skladnosti zakonov, razen v primeru, ko bi nastala takšna nasprotja znotraj pravnega reda, da bi bilo kršeno načelo pravne države iz 2. člena Ustave, za kar pa v obravnavanem primeru ne gre.
Geslo:
1.5.51.1.5.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena - Ker je bilo o zadevi že odločeno, pa ni novih argumentov.
1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena.
1.5.51.1.27.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Skladnosti dveh zakonov/predpisov.
Pravna podlaga:
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Franc Debelak, Radeče
Datum vloge:
26. 4. 2004
Vrsta odločitve:
sklep
Vrsta rešitve:
zavrnitev
Dokument:
US24783
Dokument v PDF obliki:
U-I-115-04.pdf
116 KB
Prenesite datoteko
U-I-115/04-7
30. 6. 2005
SKLEP
Ustavno sodišče je v postopku za preizkus pobude Franca Debelaka iz Radeč na seji dne 30. junija 2005
sklenilo:
Pobuda za začetek postopka za oceno ustavnosti 15. člena Zakona o Radioteleviziji Slovenija (Uradni list RS, št. 18/94, 29/97-popr., 88/99, 90/99-popr. in 79/01) se zavrne.
Obrazložitev
1. Pobudnik navaja, da izpodbija Zakon o Radioteleviziji Slovenija (v nadaljevanju ZRTVS), ker določa obvezno plačilo prispevka vsakemu lastniku televizijskega in radijskega sprejemnika. Navaja, da prek satelita sprejema samo tuje programe in ne spremlja programov Radiotelevizije Slovenija, zato naj bi bila takšna ureditev "nevzdržna". Meni tudi, da je posredovanje podatkov o odjemalcih električne energije v javnem električnem omrežju v neskladju z Zakonom o varstvu osebnih podatkov (Uradni list RS, št. 86/04 – v nadaljevanju ZVOP-1).
2. Iz pobudnikovih navedb izhaja, da izpodbija določbo 15. člena ZRTVS, ki ureja plačevanje prispevka za opravljanje radijske in televizijske dejavnosti. Ustavno sodišče je v odločbah št. U-I-174/94 z dne 23. 9. 1998 (Uradni list RS, št. 73/98 in OdlUS VII, 163) in št. U-I-238/99 z dne 9. 11. 2000 (Uradni list RS, št. 113/2000 in OdlUS IX, 257) že presojalo ustavnost 15. člena ZRTVS. Na podlagi strogega testa sorazmernosti je presodilo, da je ureditev, po kateri obveznost plačila naročnine ni odvisna od dejanske uporabe, temveč od možnosti sprejemanja vsaj enega programa RTV Slovenija, ustavno dopustna. Pobudnik z navedbami, s katerimi utemeljuje razloge, zaradi katerih naj bi bil 15. člen ZRTVS v neskladju z Ustavo, ne navaja ničesar novega, česar ne bi Ustavno sodišče upoštevalo že v navedenih odločbah.
3. Ustavno sodišče tudi ne more presojati skladnosti izpodbijane določbe ZRTVS z ZVOP-1, saj Ustavno sodišče ne presoja medsebojne skladnosti zakonov. Medsebojno skladnost zakonskih določb Ustavno sodišče presoja le takrat, ko bi nastala takšna nasprotja znotraj pravnega reda, da bi bila kršena načela pravne države iz 2. člena Ustave. Za to pa v obravnavanem primeru ne gre.
4. Ker je pobuda očitno neutemeljena, jo je Ustavno sodišče zavrnilo.
5. Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 15/94 – ZUstS) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič in dr. Mirjam Škrk. Sklep je sprejelo soglasno.
Predsednik
dr. Janez Čebulj